Harry Harrison

Haris Harisonas (, 1925 m. kovo 12 d. - 2012 m. rugpjūčio 15 d.) – JAV mokslinės fantastikos rašytojas, labiausiai žinomas už „Plieninės žiurkės“ seriją ir romaną „Make Room! Make Room!“. Kartu su Brian Aldiss buvo Birmingemo mokslinės fantastikos grupės prezidentas.

Biografija

Asmeninis gyvenimas 

Haris Harisonas gimė Stamforde, Konektikuto valstijoje, JAV, tačiau gyveno daugelyje pasaulio šalių: Meksikoje, Anglijoje, Airijoje, Danijoje, Italijoje ir kt. Jis buvo esperanto kalbos propaguotojas. Anksčiau buvo Airijos esperanto asociacijos prezidentas, buvo įvairių kitų esperanto organizacijų narys: Esperanto-USA, Pasaulio Esperanto Asociacijos ir kt. Antrojo pasaulinio karo metu tarnavo Jungtinių Valstijų Karinėse oro pajėgose kaip ginklų mechanikas ir artilerijos instruktorius.

1954 m. Niujorke Haris vedė Joan Merkler. Vedybos truko iki žmonos mirties 2002 m. Pora susilaukė dviejų vaikų: Todd (g. 1955 m.) ir Moira (g. 1959 m.). Jiems jis dedikavo knygą „Make Room! Make Room!“.

Paskutiniu metu gyveno Airijoje, turėjo butą Braitone, Anglijoje. 2012 rugpjūčio 15 dieną oficialus rašytojo tinklalapis paskelbė apie H. Harrisono mirtį.

Karjera 

Prieš tapdamas rašytoju, Harisonas mokslinės fantastikos srityje save išbandė kaip iliustratorių: kūrė iliustracijas kai kurioms "EC Comics" komiksų knygų „Weird Fantasy“ ir „Weird Science“ istorijoms. 1958–1964 m. buvo pagrindinis „Flash Gordon“ laikraščio komiksų serijos rašytojas.

Dalis jo pirmųjų trumpų istorijų buvo išleistos įvairiais pseudonimais, pvz., „Wade Kaempfert“. Rašytojas labiausiai žinomas už humoristinę ir satyrinę mokslinę fantastiką: „Plieninė žiurkė“, „Bilis, galaktikos didvyris“ ir kt. Tačiau Haris rašė ir rimtomis temomis, iš kurių geriausiai žinomas romanas „Make Room! Make Room!“ apie gyventojų perteklių ir besaikį pasaulio išteklių vartojimą (knyga buvo panaudota kaip pagrindas mokslinės fantastikos filmui „Soylent Green“, tačiau jame buvo pakeistas siužetas ir tema).

Rašytojas kurį laiką artimai bendravo su Brianu Aldissu. Kartu su juo dalyvavo poroje antologijos projektų, 8-ame dešimtmetyje kėlė mokslinės fantastikos kritikos standartus.

2009 m. Amerikos mokslinės fantastikos ir fantastikos rašytojų asociacijos apdovanotas „Damon Knight Memorial Grand Master Award“.

Bibliografija 
Paryškintos knygos, išleistos Lietuvoje.

Pavieniai romanai 
 Vendetta for the Saint (1964)
 Plague from Space (1965)
 Make Room! Make Room! (1966)
 Vikingas Kolumbas (The Technicolor Time Machine1967)
 Belaisvė visata (Captive Universe, 1969)
 In Our Hands the Stars (aka The Daleth Effect) (1970)
 Spaceship Medic (1970)
 Tunnel Through the Deeps (1972)
 Stonehenge (1972) (su Leon Stover)
 Star Smashers of the Galaxy Rangers (1973)
 Skyfall (1976)
 Gelbėjimosi laivas (Lifeboat, 1977, su Gordon R. Dickson)
 The Jupiter Plague (1982)
 Invasion: Earth (1982)
 A Rebel In Time (1983)
 Stonehenge: Where Atlantis Died (1983, su Leon Stover)
 The Turing Option (1992, su Marvin Minsky)

Novelės 
 The Man from P.I.G. ir The Man from R.O.B.O.T. (1974)
 Planet Story (1978)

Esė 
 Great Balls of Fire (1977)
 Mechanismo (1977)

Trumpų istorijų rinkiniai 
Kaip autorius:
 Two Tales and Eight Tomorrows (1965)
 War with the Robots (1967)
 Prime Number (1970)
 One Step from Earth (1970)
 The Best of Harry Harrison (1976)
 Stainless Steel Visions (1992)
 Galactic Dreams (1994)
 50 In 50 (2001)

Kaip redaktorius:
 Farewell Fantastic Venus (1968)

Serijos

„Mirties planetos“ serija 
 Mirties planeta (Deathworld, 1960)
 Etikos specialistas (1964, pirmą karta publikuota kaip The Ethical Engineer, vėliau – Deathworld 2)
 Raitieji barbarai (1968, pirmą karta publikuota kaip The Horse Barbarians, vėliau – Deathworld 3)
 Mothballed Spaceship (1973, trumpa „baigiamoji“ istorija „Astounding: the John W. Campbell Memorial Anthology“ rinkinyje)

Tolesni 3 romanai išleisti tik rusų ir lietuvių kalbomis (parašyti kartu su Ant Skalandis):
 4. Sugrįžimas į Mirties planetą (Return to Deathworld, 1998)
 5. Mirties Planeta prieš flibustjerus (Deathworld vs. Filibusters, 1998)
 6. Mirties planeta ir pragaro išperos (Deathworld and the Creatures from Hell, 1999)
Su Mikhail Ahmanov, tik rusų k.:
 7. Deathworld 7 (2004)

 The Deathworld Trilogy (1974, romanų Deathworld, Deathworld 2 ir Deathworld 3 rinkinys.)

„Bilis, galaktikos didvyris“ serija 
 Bilis, galaktikos didvyris (Bill, the Galactic Hero, 1965)
 Bilis, galaktikos didvyris, robotų vergų planetoje (Bill, the Galactic Hero on the Planet of Robot Slaves, 1989)
 Bill, the Galactic Hero on the Planet of Bottled Brains (1990, su Robert Sheckley)
 Bill, the Galactic Hero on the Planet of Tasteless Pleasure (1991, su David Bischoff)
 Bill, the Galactic Hero on the Planet of Zombie Vampires (1991, su Jack C. Haldeman II)
 Bill, the Galactic Hero on the Planet of Ten Thousand Bars (1991, su David Bischoff. vt. …Planet of Hippies from Hell)
 Bill, the Galactic Hero: the Final Incoherent Adventure (1991, su David Harris)
 Bill, the Galactic Hero’s Happy Holiday (short story in Galactic Dreams) (1994)

„Plieninės žiurkės“ serija 
Išrikiuota vidinės romanų chronologijos tvarka.
 Plieninės žiurkės gimimas (A Stainless Steel Rat is Born, 1985)
 Plieninė žiurkė kariuomenėje (The Stainless Steel Rat Gets Drafted, 1987)
 Plieninė žiurkė dainuoja bliuzą (The Stainless Steel Rat Sings the Blues, 1994)
 Plieninė žiurkė (The Stainless Steel Rat, 1961)
 Plieninė žiurkė (The Stainless Steel Rat’s Revenge, 1970)
 Plieninė žiurkė 2 (The Stainless Steel Rat Saves the World, 1972)
 Plieninė žiurkė 2 (The Stainless Steel Rat Wants You, 1978)
 Plieninė žiurkė 3 (The Stainless Steel Rat for President, 1982)
 Plieninė žiurkė keliauja pragaran (The Stainless Steel Rat Goes to Hell, 1996)
 Plieninė žiurkė spąstuose (The Stainless Steel Rat Joins the Circus, 1999)
 The Stainless Steel Rat Returns (2010)
 You Can Be The Stainless Steel Rat: An Interactive Game Book (1988)
 The Adventures of the Stainless Steel Rat (1978, rinktinė romanų The Stainless Steel Rat, The Stainless Steel Rat’s Revenge ir The Stainless Steel Rat Saves the World kolekcija.
 A Stainless Steel Trio (2002, rinktinė romanų A Stainless Steel Rat is Born, The Stainless Steel Rat Gets Drafted ir The Stainless Steel Rat Sings the Blues kolekcija).

Trumpos „Plieninės žiurkės“ istorijos
 The Return of the Stainless Steel Rat (1981)
 The Fourth Law of Robotics (1989)
 The Golden Years of the Stainless Steel Rat (1992, publikuota Stainless Steel Visions)

Tony Hawkin serija 
 „Montesumos kerštas“ Montezuma’s Revenge
 Queen Victoria’s Revenge

Brion Brandd serija 
 Pareigos jausmas (1962, pirmą kartą išleista kaip Sense of Obligation (1961), vėliau – Planet of the Damned)
 Planet of No Return (1981)

„To the Stars“ trilogija 
 Homeworld (1980)
 Wheelworld (1981)
 Starworld (1981)
 To the Stars (1991, visų trijų romanų rinkinys)

Edeno serija 
 Į vakarus nuo Edeno (West of Eden, 1984)
 Žiema Edene (Winter in Eden, 1986)
 Sugrįžimas į Edeną (Return to Eden, 1989)

„Hammer and the Cross“ serija 
Bendradarbiaujant su Tom Shippey, publikuota pseudonimu John Holm.
 The Hammer and the Cross (1993)
 One King's Way (1995)
 King and Emperor (1997)

„Stars and Stripes„ trilogija 
 Stars and Stripes Forever (1998)
 Stars and Stripes in Peril (2000)
 Stars and Stripes Triumphant (2002)

Komiksai 
 Rick Random
 Flash Gordon (1958–1964)
 The Stainless Steel Rat buvo adaptuota Kelvin Gosnell kaip komiksas žurnale „2000 AD“.
 Harry Harrison’s Bill, The Galactic Hero Comics

Šaltiniai

Nuorodos 
 Oficiali Harry Harrison interneto svetainė 
 Oficialus Harry Harrison naujienų tinklaraštis 

JAV fantastikos rašytojai
Esperantininkai